stanford-oval/wikipedia huggingface dataset:
Musta Ritari (sarjakuvahahmo)
Hahmon fiktiivinen historia > Dane Whitman

Whitman ryhtyi uudeksi Mustaksi Ritariksi enonsa kuoleman jälkeen ja käytti voimiaan sankarillisiin tarkoituksiin, kuten Sir Percy. Hänestä tuli Kostajien pitkäaikainen jäsen ja on lisäksi toiminut myös Puolustajissa, Vuokrasankareissa ja MI13:ssa.
Hahmon fiktiivinen historia > Augustine du Lac

Augustine du Lac sai Eebenmiekan Vatikaanin agenteilta, kun nämä noutivat sen irakilaisen vampyyrin pesästä.
du Lac oli yksi superroistoista, jotka hyökkäsivät Wakandaan, ja hänen tavoitteensa oli käännyttää maan kansalaiset väkisin katolisen kirkon jäseniksi. Musta Pantteri kuitenkin pysäyttää hänet ja ottaa Eebenmiekan pois häneltä.
Hän käytti ratsuna omaa versiotaan Aragornista, jonka Kraven Saalistajan seuraaja, Alyosha Kravinoff, myöhemmin tappoi.
Muhjärvi

Muhjärvi on Kymenlaaksossa Kouvolan Anjalankoskella, Muhniemen ja Ahvion välissä sijaitseva järvi. Muhjärvi kuuluu Natura 2000 -ohjelmassa lintujensuojelualueisiin. Järvi rajautuu kaakossa Kotkan kaupungin rajaan ulottuen käytännössä osittain Kotkan puolelle, sillä kunnanraja kulkee järven itäosan läpi virtaavaa Kymijoen Hirvikoskenhaaraa pitkin.
Maantietoa

Järven pinta-ala on 252 hehtaaria eli 2,5 neliökilometriä, se on 2,7 kilometriä pitkä ja 1,4 kilometriä leveä. Se sijaitsee Kymijoen eteläosan varrella niin, että joki sivuaa järviallasta sen kaakkoispäässä. Järven ympäristö on alavaa peltomaata, jota katkaisee Wredebyn Kokkokallion metsäsaareke ja eteläpuolen metsämaat. Se on muodostaan soikio, jonka ainoa erityispiirre on eteläinen leveä Rautamullanlahti. Järven erottaa Kymijoesta 500 metriä pitkä Särkänniemi, jonka eteen jää yli 200 metriä leveä salmi joen vedelle. Salmen syvyys on noin yksi metri.
Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 5,14 miljoonaa kuutiometriä eli 0,00514 kuutiokilometriä. Sen keskisyvyys on 2,0 metriä ja suurin syvyys on 5,1 metriä. Syvin kohta sijaitsee järvialtaan keskellä. Järven rantaviivan pituus on 7,8 kilometriä ja sen rannat ovat pääasiassa rantaluhtaa ja pensaikkoa. Toisinaan pellot ulottuvat rantaveteen asti, mutta metsäiset rannat tuovat autiuteen vaihtelua. Järven ympäristön haja-asutusalue muodostuu kymmenestä maatilasta, Wredebyn kartanosta ja kymmenestä vapaa-ajan asunnosta järven rannoilta. Harva asutus muodostavat Kyläahon, Rauhamaan, Riitamaan ja Kahrinmäen kulmakunnat. Järvelle tulee teitä pohjoisessa kulkevalta seututieltä 354 ja lännen yhdystieltä 3562. Kartanon pellolla sijaitsee lentokenttä. Kouvolan ja Kotkan välinen kuntaraja seuraa Kymijoen keskilinjaa ulottue järven salmelle asti.
Luontoarvoja

Järvi on otettu mukaan Natura 2000 -hankkeeseen (FI0401003) nimenomaan lintujensuojelun vuoksi. Järvi kiinnostaa lintuja erityisesti muuttoaikoina tarjoamalla linnuille hyvän levähdysalueen. Erityisesti Kymijoen ja järven koilliseen jäävä kannas on kahlaajien suosima alue ja järvenselkä vesilintujen lempialuetta. Muuna aikana sen rannoilla kasvaa kapeita ruovikkokasvustoja ja matalan veden aikana paljastuvat rantojen liejuvyöhykkeet. Järveä ympäröi lehtipuiden ja pienten pensastojen vyöhyke ja se on suurelta osin viljelyalueiden ympäröimä.
Muhjärven vesi on humuksen takia ruskean väristä ja sameaa, jonka vuoksi näkösyvyys on aina alle metrin. Se lämpiää keväällä nopeasti. Viereisen Kymijoen vesi on puolestaan suhteellisen kirkasta (näkyvyys 2–3 m) ja aina viileää. Järveen kertyy ravinteita pääasiassa valuma-alueen pelloilta ja veden fosforipitoisuudet ovat suomalaisittain korkeita. Korkeiden ravinnepitoisuuksien takia leväkukinnot ovat kesäisin yleisiä ja veden happipitoisuudet ovat heikot järven syvimmissä osissa. Muhjärveen on istutettu siikaa, kuhaa ja toutainta. Järveä on hoitokalastettu vuodesta 1999 alkaen.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on 20,6 metriä mpy. Siihen on johdettu useita metsäojia, jotka tulevat järveen leveän peltoalueen läpi. Riitamaan läpi virtaa pelto-oja, jonka valuma-alueelle jäävät myös ojitetut Sydämaa ja Pöllösuo. Toinen Riitamaan oja Riivarinoja tuo vetensä Pekonsuon pelloilta ja ojitetulta Ruokkisuolta. Järven pohjoispäähän laskee Muhniemen peltojen ojat Veikanojaa myöten. Muhjärven lasku-uoma muodostuu salmesta, jonka kautta vaihtuu pääosa järven kautta kulkevasta vedestä.
Historiaa

Kalmbergin kartastossa vuodelta 1855–1856 on järven yhteys Kymijokeen nykyistä paljon laajempi. Wredebyn kartano sijaitsee järven rannan tuntumassa yksin, mutta kauempana on vielä lisäksi Muhuniemen kylän taloja saman peltoaukean reunalla. Järven länsi- ja pohjoispuoli on merkitty Kymijoen tulvaniityiksi, joita on todennäköisesti laidunnettu. Ne on myöhemmin raivattu peltomaaksi, jolloin Muhuniemen kylä on siirtynyt luoteeseen päin. Anjalasta kulki länteen päin postitie, ja kartanolle asti tuli tältä tieltä oma tie Muhniemen kylän läpi.
Vuoden 1967 peruskartassa ei Särkänniemeä vielä näy, mutta sen tulevalla paikalla kasvoi ruohikkoa, koska se oli matala. Tulvat pitivät edelleen rantoja kosteina, joten kartanon rannat pengerrettiin peltomaan lisäämiseksi. Tämä näkyy vuoden 1980 kartassa, missä suojapener ulottuu 800 metrin matkalle järven kaakkoisrantaa ja sitten se muodostaa nykyisen Särkänniemen. Lentokenttä on ollut ruohopohjaisena olemassa kaikissa peruskartoissa.
Mourits Rasmussen

Mourits Rasmussen (16. joulukuuta 1896 Selsø, Tanska – 28. tammikuuta 1983, Skårup Tanska) oli tanskalainen meijeristi, Aura-homejuuston kehittäjä ja teollisen jäätelönvalmistuksen uranuurtaja Suomessa.
Tausta

Juusto- ja jäätelömestari Mourits Rasmussen syntyi meijerinomistaja Hans Rasmussenin poikana Tanskassa, jossa hän myös kävi koulunsa ja valmistui meijeristiksi. Varsinaisen elämäntyönsä hän kuitenkin teki Suomessa Voinvientiosuusliike Valion Turun-meijerissä. Mourits Rasmussen kuuluu niihin lukuisiin lähinnä Keski-Euroopasta kotoisin olleisiin mestareihin, joiden ammattitaitoon Suomen elintarviketeollisuuden ennen sotia tapahtunut kasvu ja monipuolistuminen merkittävältä osalta perustui.
Mourits Rasmussen saapui Suomeen vuonna 1922 ja asettui Turkuun, josta tuli hänen kotikaupunkinsa kolmeksi vuosikymmeneksi. Harjoitettuaan muutaman vuoden ajan voin ja juuston vientiä hän toimi lyhyen ajan Tapilan kartanonmeijerin vuokraajana. Vuonna 1930 hän perusti Turkuun (Kristiinankatu 10) meijeriliike Vestan, jolla parhaimmillaan oli kaupungissa viisi maitokauppaa. Yritys teki vararikon maailmanpulan aikana vuonna 1933. Vuoden 1934 alusta Rasmussen siirtyi Turun Valion palvelukseen, jossa hän vastasi muun muassa edam-, emmental- ja Aura-homejuuston sekä jäätelön valmistuksesta. Hän jäi eläkkeelle vuonna 1953.
Mourits Rasmussen avioitui vuonna 1928 turkulaisen Elli Aune Nuotion kanssa. Heidän poikansa on vuonna 1932 syntynyt kirjailija Lasse Raustela.
Aura-homejuusto

Kokeilut roquefort-tyyppisen kotimaisen sinihomejuuston aikaansaamiseksi alkoivat Valion vuokraamassa pienessä Liedon meijerissä vuonna 1934 Mourits Rasmussenin johdolla; työnimenä oli Lactafort. Haaste oli melkoinen – kun alkuperäinen roquefort tehdään lampaanmaidosta ja kypsytetään aromin antavissa kalkkikiviluolissa, Suomessa oli tyydyttävä lehmänmaitoon ja tavallisiin juustolan kellareihin. Kunnolliseen tulokseen päästiinkin vasta muutaman vuoden kuluttua Turussa. Kun uusi meijerirakennus Läntisen Pitkänkadun ja Ratapihankadun väliselle tontille valmistui, sinne sijoitettiin ajanmukainen Aura-juustola kellareineen. Siellä valmistus pääsi täyteen vauhtiin vuonna 1938. Aura-homejuustosta tuli nopeasti Valion Turun meijerin kuuluisin juusto.
Jäätelön teollisen valmistamisen alku

Jäätelön teollinen valmistus alkoi niin ikään vuonna 1934 Valion Turun meijerissä Mourits Rasmussenin johdolla. Perinteisesti sitä myytiin aluksi pienille lautasille asetettuna tai vohvelitötteröissä Valion omissa myymälöissä tai kioskeissa, mutta jo loppukesällä 1934 ryhdyttiin valmistamaan myös puikkojäätelöä. Puikkojen paperointi oli – osittain sodan ja sitä seuranneiden niukkojen vuosien takia – naisvaltaista käsityötä; vasta 1950-luvun alussa valmistus automatisoitiin.
Harrastukset

Mourits Rasmussenin harrastuksia olivat shakki ja metsästys sekä kattopuutarha, jonka hän rakensi Valion Turun meijerin pitkälle etelään antavalle kattoparvekkeelle; puutarhan tuottamat tomaatit, kurkut, salaatit ja retiisit rikastuttivat työpaikkaruokalan pöytää pulavuosina 1943–1948. Hänen harrastuksiinsa kuuluivat myös lukuisat ammattihistorialliset ja kartanokulttuurilliset muistelmapakinat, joita tanskalainen Mælkeritidende julkaisi 1940- ja 1950-luvun taitteessa.
Aiheesta muualla

Raustela, Lasse (toim.): Meijeristi muistelee: Mourits Rasmussenin omaelämäkerrallinen muistelmateos. 2009.
Mszana Dolna

| Mszana Dolna |
| --- | --- |
 Ulica św. Maksymiliana Marii Kolbego (Pyhän Maksymilian Maria Kolben katu)
 vaakuna
 Kaupungin kartta
 Mszana Dolna
 Koordinaatit: 49°40′31″N, 20°04′36″E 
Valtio:  Puola
Voivodikunta:  Vähä-Puola
Piirikunta:  Limanowa
Kaupunginoikeudet:  1369, takaisin 1952
Hallinto:  
 – Hallinnon tyyppi:  kaupunkikunta
 – Kaupungin- johtaja:  Anna Pękała
Pinta-ala:  
 – Kokonaispinta-ala:  27,1 km²
Väkiluku (2019):  7 889
 – Väestötiheys:  291 as./km²
Aikavyöhyke:  UTC+1
 – Kesäaika:  UTC+2
Postinumero:  34-730
Suuntanumero(t):  +48 (18)
Rekisterikilpi:  KLI
 
 Verkkosivut 
Infobox OKVirheellinen NIMI-arvo: 
Mszana Dolna on kaupunki ja oma kuntansa Limanowan piirikunnassa, Vähä-Puolan voivodikunnassa Puolassa. Sen väkiluku oli vuoden 2019 lopussa 7 889. Kaupunki on ympäröivän Mszana Dolnan maalaiskunnan hallinnon keskus.
Maantiede

Mszana Dolnan pinta-ala on 27,1 neliökilometriä, josta maatalousmaan osuus on noin 52 prosenttia ja metsän osuus noin 35 prosenttia. Kaupunki rajoittuu Mszana Dolnan maalaiskunnan lisäksi Niedźwiedźin kuntaan. Se sijaitsee läntisiin Beskideihin kuuluvan Beskid Wyspowyn alueella. Kaupungin korkeus merenpinnasta on yleisesti yli 400 metriä. Mszana Dolnan alueella virtaavia jokia ovat Raba, Mszanka ja Porębianka, pienempiä virtoja ovat muun muassa Szarkowy, Słomka ja Szklanówka.
Maantiede > Osa-alueet

Mszana Dolna jakautuu seuraaviin tilastollisiin osa-alueisiin:
| 0 | 1 | 2 |
| --- | --- | --- |
|  Łysok–Orkana  Lachówka–Leśniaki–Sutory  Osiedle Krakowska  Piłsudskiego–Ścibory  Zakopiańska  Rynek  Marki–Bołdony  Dwór i folwark  Zarabki  Leśna–Północ  Sentyrze  |  Łabuzy Górne–Nowaki  Słomka–pólnoc  Morgi  Marka i Orkana–północ  Podlesie  Zarabie  Łabuzy  keskusta  Gocaly  Dział  |  Ogrodowa  Krupciówka–Wójty  Osiedle Pańskie  Bieńków–Kołaczów  Słomka–południe  Osiedle Tysiąclecia  Zaśki  Leśna–południe  Lewki  Mocarze  Skrobacze–Bobolówka  |
Historia

Varhaisin merkintä Mszanasta virallisissa dokumenteissa on vuodelta 1369, jolloin sille myönnettiin kaupungin oikeudet. Jan Długoszin historiankirjoissa siitä on tosin maininta asutuksesta Mszanka-joen varrella jo vuodelta 1254. Vuonna 1345 perustettu, toinen Mszanaksi kutsuttu Raba-joen varrella sijaitseva asutus yhdistyi 1400-luvun lopulla Mszanka-joen Mszanan kanssa. Lisämäärettä Dolna alettiin käyttää kaupungin nimessä erotukseksi läheisestä Mszana Górnan kylästä. Mszana Dolnasta tuli sijaintinsa Raba- ja Mszanka-jokien laaksojen risteyksessä ja Krakova-Košice -kauppareitin varrella ansiosta alueellaan tärkeä kauttakulkupiste.
1600-luvulla Mszana Dolna kuitenkin kärsi lukuisista sodista. Pohjan sodassa kaupunki tuhoutui ruotsalaisten hyökkäyksessä maan tasalle, eikä tuhon seurauksena kyläksi taantunut Mszana Dolna toipunut siitä ennen 1800-luvun loppua, jolloin sen väestöllinen ja taloudellinen kehitys lähti uuteen nousuun.
Vuonna 1772 Mszana Dolna päätyi Puolan ensimmäisessä jaossa Itävallan hallintoon. Toisessa maailmansodassa ensin saksalaiset miehittivät paikkakunnan ja sitten sodan loppupuolella neuvostoliittolaiset valtasivat sen. Mszana Dolnan noin 4 000 asukkaasta 1 018 kuoli hyökkäyksissä. Vuonna 1952 Mszana Dolna sai jälleen kaupunginoikeudet. Vuosina 1975–1998 se kuului Nowy Sączin voivodikuntaan. Vuonna 1992 Mszana Dolnan kunnasta erotettiin omaksi kunnakseen Mszana Dolnan maalaiskunta.
Väestö

Vuoden 2019 joulukuussa Mszana Dolnassa asui 7 889 asukasta, joista 52,3 prosenttia oli naisia ja 47,7 prosenttia miehiä. Kaupungin väkiluku on kasvanut viime vuosikymmeninä; vuonna 1995 se oli 6 634. Alle 18-vuotiaiden osuus piirikunnan väestöstä oli vuoden 2019 joulukuussa 20,1 prosenttia, työikäisten 60,4 prosenttia ja eläkeikäisten 19,6 prosenttia. Väestön keski-ikä oli 39,7 vuotta. Kaupungin osa-alueista väekkäimpiä olivat Osiedle Tysiąclecia, Osiedle Krakowska ja Słomka–północ. Kaupungin työttömyysaste oli vuoden 2019 lopussa 9,1 prosenttia. Työssäkäyvistä asukkaista 55,8 prosenttia työskenteli maatalousalalla, 17,3 prosenttia teollisuus- tai rakennusalalla, 9,5 prosenttia palvelualalla ja yksi prosentti talousalalla.
Liikenneyhteydet

Mszana Dolnan alueella kulkevat valtatie 28, voivodikunnan tie 968 sekä rautatielinja 104.
Aiheesta muualla

Kuvia tai muita tiedostoja aiheesta Mszana Dolna Wikimedia Commonsissa
Gmina Miejska Mszana Dolna (pdf) Krakovan tilastokeskus. (puolaksi)
Neculai Vasilcă

| Mitalit | Mitalit | Mitalit |  |
| --- | --- | --- | --- |
|  Neculai Vasilcă |  Neculai Vasilcă |  Neculai Vasilcă |  |
Maa:   Romania
Miesten käsipallo
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | joukkuekilpailu |  |
|  Pronssia | Los Angeles 1984 | joukkuekilpailu |  |
Neculai Vasilcă (s. 28. marraskuuta 1955 Bacău) on romanialainen entinen käsipalloilija. Hän oli mukana saamassa lajissaan pronssia sekä kesäolympialaisissa 1980 Moskovassa että kesäolympialaisissa 1984 Los Angelesissa.
Mustanaamakutoja

| Mustanaamakutoja |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  intermedius
Kaksiosainen nimi
 Ploceus intermedius  Rüppell, 1845 
Katso myös
   Mustanaamakutoja Wikispeciesissä   Mustanaamakutoja Commonsissa 
Infobox OKNimi-testi OKIUCN-testi OK: 
Mustanaamakutoja (Ploceus intermedius) on kutojien heimoon kuuluva varpuslintu.
Levinneisyys

Mustanaamakutojaa tavataan laajalla alueella Afrikan etelä- ja itäosissa. Lajin kannankehitys on vakaa, ja se on luokiteltu elinvoimaiseksi.
Naaras
Mustanaamaorneero

| Mustanaamaorneero |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  tithys
Kaksiosainen nimi
 Synallaxis tithys  Taczanowski, 1877 
Katso myös
   Mustanaamaorneero Wikispeciesissä   Mustanaamaorneero Commonsissa 
Infobox OKNimi-testi OKIUCN-testi OK: 
Mustanaamaorneero, aikaisemmalta nimeltään mustaokapyrstö (Synallaxis tithys) on orneeroiden heimoon kuuluva varpuslintu.
Levinneisyys

Mustanaamaorneeroa tavataan pienellä alueella Ecuadorissa ja Perussa. Lajin populaatioksi arvioidaan 3 500–15 000 yksilöä. Sitä uhkaa elinympäristöjen tuhoutuminen, ja laji luokiteltiin vuonna 2017 vaarantuneeksi. Aiemmin sitä oli pidetty erittäin uhanalaisena, mutta mahdollinen elinympäristö arvioitiin vuonna 2016 aiempaa laajemmaksi.
Nakanoshima

Nakanoshiman saaren eteläkärki.
| --- | --- |
Muut nimet:  中之島
Sijainti:  Osaka Japani
Vesialue:  Dōjimajoki, Tosaborigawa 
Pinta-ala:  0,5 km²
muokkaa - muokkaa wikitekstiä - muokkaa Wikidataa
Nakanoshima (jap. 中之島) on noin kolme kilometriä pitkä ja noin 50 hehtaarin laajuinen saari Osakan keskustassa. Se erottaa toisistaan Dojimagawa- ja Tosaborigawajoet. Edo-kaudella saarella oli asuttuja varastorakennuksia, joista myytiin riisiä eteenpäin. Saaren talous kukoisti, ja siitä tuli taloudellinen keskus 1800-luvulla rautatieverkoston kehittymisen jälkeen. Saari on edelleen taloudellisesti merkittävää aluetta, ja saarella on muun muassa Japanin pankin Osakan-konttori. Lisäksi saarella on Kansallinen kansainvälisen taiteen museo, Osakan tiedemuseo ja Osakan yliopiston kampusalue.
Aiheesta muualla

Kuvia tai muita tiedostoja aiheesta Nakanoshima Wikimedia Commonsissa
Moottoritorpedovene Taisto 7

| Taisto 7 |
| --- | --- |
 Seiska siviilissä, entinen Taisto 7

Aluksen vaiheet
Rakentaja:  Turun Veneveistämö
Palveluskäyttöön:  1947
Poistui palveluskäytöstä:  27. tammikuuta 1965
Tekniset tiedot
Uppouma:  22 t
Pituus:  17,8 m
Leveys:  4,6 m
Syväys:  1,5 m
Koneteho:  2 × Isotta Frashcini W-18, 715 kilowattia  Ford Flathead V-8
Nopeus:  48 solmua
Miehistöä:  11
Aseistus
Aseistus:  2 × 450 mm torpedoa 1 × Madsen 20 mm
Taisto 7 (T 7) oli Suomen merivoimien Taisto-luokan moottoritorpedovene.
Valmistus

Alus tilattiin 1947 Turun Veneveistämöltä. Sen suunnitteli italialaisten esikuvien mukaan insinööri Jarl Lindblom, joka suunnitteli alustyypin pohjarakenteen osin uudelleen merikelpoisuuden parantamiseksi nopeuden kärsimättä. Tulos ylittikin odotukset.
Palvelus

Alus poistettiin käytöstä 27. tammikuuta 1965.
Aiheesta muualla

Lisätietoja historiasta ja veneestä (Arkistoitu – Internet Archive)
Taisto-luokan moottoritorpedoveneet
Natalija Dovhodko

| Mitalit | Mitalit | Mitalit |  |
| --- | --- | --- | --- |
|  Natalija Dovhodko olympiavoittajana Lontoossa 2012. |  Natalija Dovhodko olympiavoittajana Lontoossa 2012. |  Natalija Dovhodko olympiavoittajana Lontoossa 2012. |  |
Soutu
Maa:   Ukraina
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Kultaa | Varese 2012 | pariaironelonen |  |
|  Kultaa | Bled 2023 | pariaironelonen |  |
|  Hopeaa | Szeged 2024 | pariaironelonen |  |
|  Pronssia | Oberschleißheim 2022 | pariaironelonen |  |
Natalija Viktorivna Dovhodko (ukr. Наталія Вікторівна Довгодько; s. 7. helmikuuta 1991 Kiova) on ukrainalainen kilpasoutaja.
Dovhodko voitti olympiakultaa pariaironelosessa Lontoossa 2012 Kateryna Tarasenkon, Anastasija Koženkovan ja Jana Dementjevan kanssa. Hopeajoukkue Saksa hävisi heille yli kaksi sekuntia. Samana vuonna Dovhodko voitti pariaironelosessa Euroopan-mestaruuden muutoin samojen joukkuetovereiden kanssa mutta Koženkovan tilalla souti Olha Hurkovska.
Dovhodko voitti pariaironelosen Euroopan-mestaruuden jälleen 2023 sekä sai samassa veneluokassa EM-hopeaa 2024 ja EM-pronssia 2022. Hän on sijoittunut pariaironelosessa lisäksi MM-kilpailuissa neljänneksi 2022 sekä EM-kilpailuissa viidenneksi 2015 ja kuudenneksi 2021. Hän oli yksikössä EM-kilpailuissa viides 2011 ja 2013.
Dovhodko voitti maailmancupin osakilpailun pariaironelosessa Luzernissa ja Oberschleißheimissa 2012, Zagrebissa 2023 ja Varesessa 2024.
Dovhodko voitti universiadeissa kultaa yksikössä Kazanissa 2013 ja perämiehettömässä nelosessa Gwangjussa 2015. Jälkimmäisissä kisoissa hän sijoittui yksikössä hopealle.
Natalija Dovhodkon isoveli Ivan Dovhodko on soudun maailmanmestari.
Musiikkivuosi 2010

Musiikkivuosi 2010 käsittelee vuoden 2010 tärkeitä musiikkitapahtumia, uutisia ja julkistuksia.
Tapahtumia

Kanadalainen elektronisen musiikin duo Purity Ring perustettiin.
Julkaisuja

| --- | --- |
 Juno julkaisi toisen studioalbuminsa V-Tyylin 27. tammikuuta  Ismo Alanko Teholla julkaisi helmikuun 10. päivä albuminsa Onnellisuus  Stam1na julkaisi uuden albuminsa Viimeinen Atlantis 10. helmikuuta.  HIM julkaisi 14. helmikuuta uuden albuminsa Screamworks: Love in Theory and Practice  Finntroll julkaisi viidennen albuminsa Nifelvind 17. helmikuuta.  Fintelligens julkaisi viidennen studioalbuminsa Mun tie tai maantie 17. helmikuuta  Reckless Love julkaisi 24. helmikuuta ensimmäisen studioalbuminsa Reckless Love  Airbourne julkaisi toisen studioalbuminsa No Guts. No Glory. maaliskuussa  The Giant Leap julkaisi toisen studioalbuminsa The Giant Leapin 3. maaliskuuta  Olavi Uusivirta julkaisi neljännen studioalbuminsa Preerian 7. huhtikuuta  Maija Vilkkumaa julkaisi 21. huhtikuuta uuden studioalbuminsa Kunnes joet muuttaa suuntaa  Raptori julkaisi toukokuussa kokoelmansa Sekoelma!  Pate Mustajärvi julkaisi toukokuussa uuden albuminsa Musta  Zaz julkaisi esikoisalbuminsa Zaz 10. toukokuuta.  Sabaton julkaisi uuden albuminsa 21. toukokuuta.  Anna Puu julkaisi toukokuun 26. päivä uuden albuminsa Sahara  Alexander Rybak julkaisi toisen studioalbuminsa No Boundaries 14. kesäkuuta. :  Apocalyptican albumi 7th Symphony julkaistiin  Negative julkaisi 2. kesäkuuta uuden albuminsa Neon  Ozzy Osbourne julkaisi kesäkuussa uuden albuminsa Scream  Eminem julkaisi uuden studioalbuminsa Recovery 18. kesäkuuta sekä American Nightmare (mixtape CD).  Kylie Minogue julkaisi heinäkuussa uuden albuminsa Aphrodite  Iron Maiden julkaisi elokuussa uuden albuminsa The Final Frontier  Accept julkaisi 20. elokuuta uuden albuminsa Blood of the Nations  The Baseballs julkaisi uuden studioalbuminsa Strike! Back! 27. elokuuta  Disturbed julkaisi viidennen studioalbuminsa Asylum 31. elokuuta.  Linkin Park julkaisi 14. syyskuuta uuden albuminsa A Thousand Suns  Lordi julkaisi albuminsa Babez For Breakfast 15. syyskuuta.  Elton John julkaisi Leon Russellin kanssa tekemänsä uuden studioalbumin The Union 19. lokakuuta noin neljän vuoden tauon jälkeen.  Rihanna julkaisi albuminsa Loud 12. marraskuuta  Nelly julkaisi albuminsa 5.0 16. marraskuuta  Kanye West julkaisi albuminsa My Beautiful Dark Twisted Fantasy 22. marraskuuta  Taylor Swift julkaisi albuminsa Speak Now 25. marraskuuta  The Black Eyed Peas julkaisi albuminsa The Beginning 30. marraskuuta  Manowar julkaisi uuden albuminsa Battle Hymns MMXI marraskuussa.  Michael Jacksonin postuumialbumi Michael julkaistiin joulukuussa.  My Chemical Romance julkaisi neljännen studioalbuminsa "Danger Days: The True Lives Of The Fabulous Killjoys" 19. marraskuuta
Kilpailuja

Eurovision laulukilpailu 2010
Jean Sibelius -viulukilpailu
NES Remix

| NES Remix |
| --- | --- |

Kehittäjä:  Nintendo Indieszero
Julkaisija:  Nintendo
Ohjaaja:  Koichi Hayashida
Tuottaja:  Yoshiaki Koizumi
Säveltäjä:  Toshiyuki Sudo
Julkaistu:  JP 19. joulukuuta 2013 NA 19. joulukuuta 2013 EUR 19. joulukuuta 2013
Lajityyppi:  kokoelmapeli
Pelimuoto:  yksinpeli
Ikäluokitus:  PEGI: 7+
Alusta:  Wii U
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
NES Remix, tunnetaan Japanissa myös nimellä Famicom Remix, on Nintendon ja Indieszeron yhteistyössä kehittämä kokoelmapeli Wii U:lle. Peli julkaistiin alun perin Pohjois-Amerikassa ja Euroopassa 18. joulukuuta 2013 ja seuraavana päivänä Japanissa. Peli on ladattavissa Nintendo eShopissa.
NES Remixistä julkaistiin 24. huhtikuuta 2014 jatko-osa, NES Remix 2.
Pelaaminen

Peli sisältää useita erilaisia haasteita, jotka on tehty NES:in vanhojen klassikkopelien pohjalta. Haasteita voivat olla esimerkiksi vihollisten tuhoaminen tai esineiden kerääminen. Kaikki haasteet pitää suorittaa ajassa. Pelejä on muokattu erilaisiksi alkuperäisversioihin verrattuna, ja osassa myös ulkoasua on muokattu. NES Remixissä on kaikkiaan yli 200 haastetta
Pelaaminen > Pelit

| 0 | 1 | 2 | 3 |
| --- | --- | --- | --- |
|  Balloon Fight  Baseball  Clu Clu Land  Donkey Kong |  Donkey Kong Jr.  Donkey Kong 3  Excitebike  Golf |  Ice Climber  Mario Bros.  Pinball  Super Mario Bros. |  Tennis  The Legend of Zelda  Urban Champion  Wrecking Crew |
Aiheesta muualla

Virallinen sivusto (englanniksi)